مارکۆ ڤێراتی

مارکۆ ڤێراتی ( ; لەدایکبووی ٥ی تشرینی دووەمی ١٩٩٢) یاریزانێکی پیشەگەری تۆپی پێی ئیتالییە و وەک یاریزانی ناوەڕاست یاری بۆ یانەی پاریس سان جێرمان و ھەڵبژاردەی ئیتاڵیا دەکات. براوەی جامی نەتەوەکانی ئەورووپای ٢٠٢٠. بەیەکێک لە باشترین یاریزانەکانی ئیتالیا دادەنرێت.

 پیشەی نێودەوڵەتی 
یەکەم یاریی خۆی لەگەڵ ھەڵبژاردەی یەکەمی ئیتالیا بەرامبەر ئینگلتەرا کە لە بێرن بەڕێوەچوو ئەنجامدا. لەگەڵ ھەڵبژاردەکەی بەشداری پاڵاوتنەکانی گەیشتن بە جامی جیھانیی فیفای ٢٠١٤ کرد ولە ٧ی ئەیلوول لە گێمی دووەمی یارییەکەیان بەرامبەر ھەڵبژاردەی بولگاریا ھاتە ناویاریگاوە.

لە ٦ی شوباتی ٢٠١٣، ڤێراتی یەکەم گۆڵی نێودەوڵەتی خۆی لە یارییەکی دۆستانەدا بەرامبەر ھۆڵەندا لە ئەمستردام تۆمارکرد، کە لە خولەکی ٩١دا گۆڵی یەکسانبوونەوەی تۆمارکرد و یارییەکە بە ئەنجامی ١–١ کۆتایی ھات.

لەگەڵ ھەڵبژاردەی خوار ٢١ ساڵانی ئیتاڵیا بەشداری لە جامی نەتەوەکانی ئەورووپای خوار ٢١ ساڵی ٢٠١٣ کرد، کە تێیدا ھەڵبژاردەکەی پلەی دووەمی بەدەستھێنا دوای دۆرانیان بەرامبەر ھەڵبژاردەی ئیسپانیا بە ئەنجامی ٤–٢. ئاستە بەرزەکەی بووە ھۆی ئەوەی کە ناوی لە پێکھاتەی ئەستێرەکانی یوفا لە پاڵەوانێتییەکەدا جێگیربکرێت.

لە ١ی حوزەیرانی ٢٠١٤ ڤێراتی وەک یەکێک لەئەندامانی پێکھاتەی ئیتالیا بۆ جامی جیھانیی فیفای ٢٠١٤ ھەڵبژێردرا. لە یەکەم یاری ھەڵبژاردەکە لە پاڵەوانێتییەکەدا، کە بە ئەنجامی ٢–١ لە ئینگلتەرای بردەوە. بەڵام ڤێراتی لە دووەم یاری کۆمەڵەی ئیتاڵیادا بەشداری نەکرد، کە بە ئەنجامی ١–٠ لە کۆستاریکا دۆڕا؛ لە کۆتا یاری کۆمەڵەی ئیتاڵیا بەرامبەر ئۆرۆگوای یاریی کرد، کە بە ئەنجامی ١–٠ کۆتایی ھات و دووەم یاری لەسەر یەکی دۆڕاند، لە ئەنجامدا ئیتاڵیا لە قۆناغی یەکەمی پاڵەوانێتییەکەدا کرایە دەرەوە.

لە ٦ی ئایاری ٢٠١٦ پشتڕاستکرایەوە کە ڤێراتی لە جامی نەتەوەکانی ئەورووپای ٢٠١٦ بەشداری ناکات دوای پێکانێکی درێژخایەن کە پێویستی بە نەشتەرگەری دەبێت لە ١٦ی ئایاردا و بۆ ماوەی دوو مانگ لە یاریگاکان دوورکەوتەوە. لەگەڵ چاکبوونەوەی لە پێکانەکەی، ڤێراتی گەڕایەوە بۆ تیپەکە لەژێر دەستی جیان پیێرۆ ڤێنتورا ڕاھێنەری نوێی ئیتاڵیا بۆ یارییەکی دۆستانە نێودەوڵەتی بەرامبەر فەرەنسا لە ١ی ئەیلوول بانگێشتکرا، لە یارییەکەی ئازۆری بە ئەنجامی ٣–١ یارییەکەی دۆڕاند

لە ٢٦ی ئازاری ٢٠١٩، ڤێراتی دووەم گۆڵی نێودەوڵەتی خۆی لە بەرامبەر ھەڵبژاردەی لیختنشتاین لە یارییەکی پاڵاوتنەکانی یۆرۆی ٢٠٢٠ دا، تۆمارکرد، کە بە ئەنجامی٦–٠ کۆتایی ھات.

لە مانگی حوزەیرانی ٢٠٢١ لەلایەن ڕۆبێرتۆ مانچینی ڕاھێنەرەوە خرایە پێکھاتەی ئیتاڵیا بۆ جامی نەتەوەکانی ئەورووپای ٢٠٢٠. دوای ئەوەی سەرەتا لە دوو یاری یەکەمی کۆمەڵەکانی ئیتاڵیا بەھۆی پێکانەوە لە ئەژنۆی ڕاستیدا بەشداری نەکرد کە لە مەشقەکانی لەگەڵ پاریس سان جێرمان لە ٨ی ئایاردا تووشی بوو، یەکەم یاری خۆی لە پاڵەوانێتییەکەدا لە کۆتا یاری کۆمەڵەی ئیتاڵیا بەرامبەر وێڵز لە ٢٠ی حوزەیران ئەنجامدا. لە ٢ی تەممووزدا لە قۆناغی چارەکی کۆتایی پاڵەوانێتییەکەدا یارمەتی گۆڵی یەکەمی ئیتاڵیا دا کە لەلایەن نیکۆلۆ بارێلا تۆمارکرا، لە یارییەکەیان بەرامبەر بەلجیکا کە بە ئەنجامی ٢–١ یارییەکەیان بردەوە. لە ١١ی تەممووز، لە یاریی کۆتاییی بەرامبەر ئینگلتەرا لە یاریگای وێمبڵی، ڤێراتی بەشدار بوو لە گۆڵی یەکسانکردنەوەکە دوای ئەوەی لێدانەکەی سەری لەلایەن گۆڵپارێز جۆردن پیکفۆردەوە گەڕایەوە، ئەمەش ڕێگەی بە لیۆناردۆ بۆنۆچی دا گۆڵ تۆمار بکات؛ دوای یەکسانبوون بە ئەنجامی ١–١ دوای کاتی زۆرکراو ئیتاڵیا لە ڕێگای لێدانەکانی یەکلاکەرەوە بە ئەنجامی ٣–٢ سەرکەوتنی بەدەستھێنا و بۆ یەکەمجار لە دوای ساڵی ١٩٦٨ ەوە پاڵەوانێتییەکەی بردەوە. بەمەش یەکەم نازناوی خۆی لەگەڵ ھەڵبژاردەی یەکەمی ئیتالیا بەدەستھێنا.

 سەرچاوەکان 

 بەستەرە دەرەکییەکان 
 مارکۆ ڤێراتی  لە ماڵپەڕی پاریس سانجێرمان
 Marco Verratti
 پرۆفایلی AIC  
 پرۆفایلی FIGC 

پۆل:یاریزانانی جامی نەتەوەکانی ئەورووپای ٢٠٢٠
پۆل:یاریزانانی جامی جیھانیی فیفای ٢٠١٤
پۆل:یاریزانانی لیگ ١
پۆل:یاریزانانی یانەی پاریس سان جێرمان
پۆل:زیندووان
پۆل:لەدایکبووانی ١٩٩٢